Laugardags-hádegisfundurinn sem boðað er til að þessu sinni hefst kl. 12 og er í Safnahúsinu eða Þjóðmenningarhúsinu ( eins og margir kalla það ) við Hverfisgötu í Reykjavík . Umfjöllunarefnið er Kvótann heim – gerum Ísland heilt á ný . Kvótakerfið í núverandi mynd hefur brotið íslenskt samfélag og sjáum við merki þess í byggðaröskun , aukinni misskiptingu og siðrofi . Á fundinum mun Gunnar Smári Egilsson , blaðamaður , halda erindi en að því loknu gefst færi á að koma á framfæri spurningum og stuttum athugsemdum . Fundurinn stendur aðeins í rúman klukkutíma enda ekki hugsaður sem langur umræðufundur heldur sem kveikja að frekari umræðu .